nibzard/narodne-novine-full-text-markdown huggingface dataset:
## Zakon o prestanku važenja Zakona o "Nagradi dr. Marija Schlesinger"

### NN 34/1991 (16.7.1991.), Zakon o prestanku važenja Zakona o "Nagradi dr. Marija Schlesinger"

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju zakona o prestanku važenja Zakona o "Nagradi dr. Marija Schlesinger"

Proglašavam zakon o prestanku važenja Zakona o "Nagradi dr. Marija
Schlesinger", kojeg je Sabor Republike Hrvatske donio na sjednicama
Vijeća udruženog rada 26. lipnja 1991, Vijeća općina 26. lipnja 1991. i
Društveno-političkog vijeća 26. lipnja 1991. godine.

Klasa: 011-01/91-01/134

Urbroj: 71-91-1

Zagreb, 28. lipnja 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o prestanku važenja Zakona o "Nagradi dr. Marija Schlesinger"

Članak 1.

Zakon o "Nagradi dr. Marija Schlesinger" ("Narodne novine",
br. 6/82) prestaje važiti.

Članak 2.

Ovaj zakon stupa na snagu osmoga dana od dana objave u "Narodnim
novinama".

Klasa: 500-01/91-02/11

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 34/1991-947
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o ovlaštenju Vlade Republike Hrvatske za donošenje uredbe o uređivanju određenih pitanja u obavljanju zaštite spomenika kulture, knjižničarske i muzejske djelatnosti

### NN 34/1991 (16.7.1991.), Zakon o ovlaštenju Vlade Republike Hrvatske za donošenje uredbe o uređivanju određenih pitanja u obavljanju zaštite spomenika kulture, knjižničarske i muzejske djelatnosti

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o ovlaštenju Vlade Republike Hrvatske za donošenje uredbe o uređivanju određenih pitanja u obavljanju zaštite spomenika kulture, knjižničarske i muzejske djelatnosti

Proglašavam Zakon o ovlaštenju Vlade Republike Hrvatske za donošenje
uredbe o uređivanju određenih pitanja u obavljanju zaštite spomenika kulture,
knjižničarske i muzejske djelatnosti kojeg je Sabor Republike Hrvatske
donio na sjednicama Vijeća udruženog rada 26. lipnja 1991, Vijeća općina
26. lipnja 1991. i Društveno-političkog vijeća 26. lipnja 1991. godine.

Klasa: 011-01/91-01/55

Urbroj: 71-91-1

Zagreb, 28. lipnja 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o ovlaštenju Vlade Republike Hrvatske za donošenje uredbe o uređivanju određenih pitanja u obavljanju zaštite spomenika kulture, knjižničarske i muzejske djelatnosti

Članak 1.

Ovlašćuje se Vlada Republike Hrvatske da svojom uredbom uredi imenovanje
i razrješenje ravnatelja zavoda za zaštitu spomenika kulture i njihove
ovlasti, imenovanje i razrješenje ravnatelja knjižnica i muzejskih ustanova
u Republici Hrvatskoj, da odredi organ za stručni nadzor i za

utvrđivanje namjene spomenika kulture nulte kategorije, te da propiše
sastav i način imenovanja članova Savjeta zaknjižnice Hrvatske.

Članak 2.

Ovaj zakon stupa na snagu osmoga dana od dana objave u "Narodnim
novinama".

Klasa: 612-08/91-01/02

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 34/1991-948
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o izmjenama Zakona o prostornom planiranju i uređivanju prostora

### NN 34/1991 (16.7.1991.), Zakon o izmjenama Zakona o prostornom planiranju i uređivanju prostora

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o izmjenama Zakona o prostornom planiranju i uređivanju prostora

Proglašavam Zakon o izmjenama Zakona o prostornom planiranju i uređivanju
prostora kojeg je Sabor Republike Hrvatske donio na sjednicama Vijeća udruženog
rada 26. lipnja 1991, Vijeća općina 26. lipnja 1991. i Društveno-političkog
vijeća 26. lipnja 1991. godine.

Klasa: 011-01/91-01/58

Urbroj: 71-91-1

Zagreb, 28. lipnja 1991.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama Zakona o prostornom planiranju i uređivanju prostora

Članak 1.

U Zakonu o prostornom planiranju i uređivanju prostora ("Narodne
novine", broj 54/80, 16/86, 18/89) članak 68. briše se.

Članak 2.

U članku 69. u stavku 4. riječi "ne može biti manji od 20.000 niti
veći od 50.000 dinara" zamjenjuju se riječima "iznosi 15.000
dinara".

Članak 3.

U članku 71. stavku 1. riječi "1,500.000 do 15,000.000" zamjenjuju
se riječima "50.000 do 500.000".

U stavku 2. riječi "500.000 do 1,000.000" zamjenjuju se riječima
"1.000 do 25.000".

Članak 4.

U članku 71. a u stavku 1. riječi "500.000 do 1,500.000" zamjenjuju
se riječima "5.000 do 25.000".

Članak 5.

Članak 78. mijenja se i glasi:

"Postupak u kojem je donesena odluka po građevinsko-urbanističkom
inspektoru pozivom na odredbu članka 68. Zakona o prostornom planiranju
i uređivanju prostora ("Narodne novine", broj 54/80, 16/86, 18/89)
nastavit će se i dovršiti po odredbama zakona o izgradnji objekata ("Narodne
novine", broj 54/86, 18/87, 42/88, 29/89).

Postupak u kojem je donesena odluka po građevinsko-urbanističkom inspektoru
pozivom na odredbu članka 69. Zakona o prostornom planiranju i uređivanju
prostora ("Narodne novine", broj 54/80, 16/86, 18/89) nastavit
će se i dovršiti po odredbama ovoga zakona, ukoliko posebnim propisom nije
drugačije određeno."

Članak 6.

Ovaj zakon stupa na snagu osmoga dana od dana objave u "Narodnim
novinama".

Klasa: 350-02/90-01/04

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 34/1991-951
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Zakon o stavljanju izvan snage Zakona o osnovama sistema javnog informiranja

### NN 34/1991 (16.7.1991.), Zakon o stavljanju izvan snage Zakona o osnovama sistema javnog informiranja

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o stavljanju izvan snage Zakona o osnovama sistema javnog informiranja

Proglašavam Zakon o stavljanju izvan snage Zakona o osnovama sistema
javnog informiranja kojeg je Sabor Republike Hrvatske donio na sjednicama
Vijeća udruženog rada 26. lipnja 1991, Vijeća općina 26. lipnja 1991. i
Društveno-političkog vijeća 26. lipnja 1991. godine.

Klasa: 011-01/91-01/62

Urbroj: 71-91-1

Zagreb, 28. lipnja 1991.

Predsjednik Republike Hrvatske

dr. Franjo Tuđman, v. r.

---

## ZAKON

### o stavljanju izvan snage Zakona o osnovama sistema javnog informiranja

Članak 1.

U Republici Hrvatskoj stavlja se izvan snage Zakon o osnovama sistema
javnog informiranja ("Službeni list SFRJ", br. 84/90).

Članak 2.

Ovaj zakon stupa na snagu danom objave u "Narodnim novinama".

Klasa: 011-03/91-03/03

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 34/1991-954
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o potvrdi Odluke o neprimjenjivanju odredaba Zakona o Saveznom sudu ("Službeni list SFRJ", br. 21/74, 20/82, 20/90 i 35/91) na teritoriju Republike Hrvatske

### NN 34/1991 (16.7.1991.), Odluka o potvrdi Odluke o neprimjenjivanju odredaba Zakona o Saveznom sudu ("Službeni list SFRJ", br. 21/74, 20/82, 20/90 i 35/91) na teritoriju Republike Hrvatske

# SABOR REPUBLIKE HRVATSKE

Na temelju članka 9c. stavka 3. a u svezi s člankom 6. Ustavnog zakona
za provedbu Ustava Republike Hrvatske i člankom 35. Poslovnika Sabora Republike
Hrvatske, Sabor Republike Hrvatske na sjednici Vijeća općina 26. lipnja
1991. i Društveno-političkog vijeća 26. lipnja 1991. donio je

## ODLUKU

### o potvrdi Odluke o neprimjenjivanju odredaba Zakona o Saveznom sudu ("Službeni list SFRJ", br. 21/74, 20/82, 20/90 i 35/91) na teritoriju Republike Hrvatske

Potvrđuje se Odluka Vlade Republike Hrvatske ("Narodne novine",
br. 26/91) o neprimjenjivanju Zakona o Saveznom sudu ("Službeni list
SFRJ", br. 21/74, 20/82, 20/90 i 35/91) na teritoriju Republike Hrvatske.

Klasa: 711-01/91-02/03

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-955
## Odluka o potvrdi Odluke o neprimjenjivanju odredaba Zakona o osnovama sistema državne uprave i o Saveznom izvršnom vijeću i saveznim organima uprave ("Službeni list SFRJ", br. 23/78, 21/82, 18/85 i

### NN 34/1991 (16.7.1991.), Odluka o potvrdi Odluke o neprimjenjivanju odredaba Zakona o osnovama sistema državne uprave i o Saveznom izvršnom vijeću i saveznim organima uprave ("Službeni list SFRJ", br. 23/78, 21/82, 18/85 i

# SABOR REPUBLIKE HRVATSKE

Na temelju članka 9c. stavka 3. a u svezi s člankom 6. Ustavnog zakonaza provedbu Ustava Republike Hrvatske i člankom 35. Poslovnika Sabora RepublikeHrvatske, Sabor Republike Hrvatske na sjednici Vijeća općina 26. lipnja1991. i Društveno-političkog vijeća 26. lipnja 1991. donio je

## ODLUKU

### o potvrdi Odluke o neprimjenjivanju odredaba Zakona oosnovama sistema državne uprave i o Saveznom izvršnom vijeću i saveznimorganima uprave ("Službeni list SFRJ", br. 23/78, 21/82, 18/85i 37/88, 18/89, 40/89, 72/89, 42/90, 74/90 i 35/91) na teritoriju RepublikeHrvatske

Potvrđuje se Odluka Vlade Republike Hrvatske ("Narodne novine",br. 26/91) o neprimjenjivanju odredaba Zakona o osnovama sistema državneuprave i o Saveznom izvršnom vijeću i saveznim organima uprave ("Službenilist SFRJ", br. 23/78, 21/82, 18/85, 37/88, 18/89, 40/89, 72/89, 42/90,74/90 i 35/91) na teritoriju Republike Hrvatske.

Klasa: 023-02/91-04/06

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-956
## Odluka o potvrdi Odluke o neprimjenjivanju odredaba Zakona o prekršajima kojima se povređuju savezni propisi ("Službeni list SFRJ", br. 4/77, 20/82, 14/85, 74/87, 57/89, 3/90 i 35/91) na teritoriju

### NN 34/1991 (16.7.1991.), Odluka o potvrdi Odluke o neprimjenjivanju odredaba Zakona o prekršajima kojima se povređuju savezni propisi ("Službeni list SFRJ", br. 4/77, 20/82, 14/85, 74/87, 57/89, 3/90 i 35/91) na teritoriju

# SABOR REPUBLIKE HRVATSKE

Na temelju članka 9c. stavka 3. a u svezi s člankom 6. Ustavnog zakona
za provedbu Ustava Republike Hrvatske i člankom 35. Poslovnika Sabora Republike
Hrvatske, Sabor Republike Hrvatske na sjednici Vijeća općina 26. lipnja
1991. i Društveno-političkog vijeća 26. lipnja 1991. donio je

## ODLUKU

### o potvrdi Odluke o neprimjenjivanju odredaba Zakona o prekršajima kojima se povređuju savezni propisi ("Službeni list SFRJ", br. 4/77, 20/82, 14/85, 74/87, 57/89, 3/90 i 35/91) na teritoriju Republike Hrvatske

Potvrđuje se Odluka Vlade Republike Hrvatske ("Narodne novine",
br. 26/91) o neprimjenjivanju odredaba Zakona o prekršajima kojima se povređuju
savezni propisi ("Službeni list SFRJ", br. 4/77, 20/82, 14/85,
74/87, 57/89, 3/90 i 35/91) na teritoriju Republike Hrvatske.

Klasa: 740-04/91-01/02

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-957
## Odluka o potvrdi Odluke o neprimjenjivanju odredaba Zakona o izvršnom postupku ("Službeni list SFRJ", br. 20/78, 6/82, 74/87, 57/89, 27/90 i 35/91) na teritoriju Republike Hrvatske

### NN 34/1991 (16.7.1991.), Odluka o potvrdi Odluke o neprimjenjivanju odredaba Zakona o izvršnom postupku ("Službeni list SFRJ", br. 20/78, 6/82, 74/87, 57/89, 27/90 i 35/91) na teritoriju Republike Hrvatske

# SABOR REPUBLIKE HRVATSKE

Na temelju članka 9c. stavka 3. a u svezi s člankom 6. Ustavnog zakona
za provedbu Ustava Republike Hrvatske i člankom 35. Poslovnika Sabora Republike
Hrvatske, Sabor Republike Hrvatske na sjednici Vijeća općina 26. lipnja
1991. i Društveno-političkog vijeća 26. lipnja 1991. donio je

## ODLUKU

### o potvrdi Odluke o neprimjenjivanju odredaba Zakona o izvršnom postupku ("Službeni list SFRJ", br. 20/78, 6/82, 74/87, 57/89, 27/90 i 35/91) na teritoriju Republike Hrvatske

Potvrđuje se Odluka Vlade Republike Hrvatske ("Narodne novine",
br. 26/91) o neprimjenjivanju odredaba Zakona o izvršnom postupku ("Službeni
list SFRJ", br. 20/78, 6/82, 74/87, 57/89, 27/90 i 35/91) na teritoriju
Republike Hrvatske.

Klasa: 740-11/90-01/02

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-958
## Odluka o potvrdi Odluke o neprimjenjivanju odredaba Zakona o parničnom postupku ("Službeni list SFRJ", br. 36/80, 69/82, 58/84, 74/87, 57/89, 20/90, 27/90 i 35/91) na teritoriju Republike Hrvatske

### NN 34/1991 (16.7.1991.), Odluka o potvrdi Odluke o neprimjenjivanju odredaba Zakona o parničnom postupku ("Službeni list SFRJ", br. 36/80, 69/82, 58/84, 74/87, 57/89, 20/90, 27/90 i 35/91) na teritoriju Republike Hrvatske

# SABOR REPUBLIKE HRVATSKE

Na temelju članka 9c. stavka 3. a u svezi s člankom 6. Ustavnog zakona
za provedbu Ustava Republike Hrvatske i člankom 35. Poslovnika Sabora Republike
Hrvatske, Sabor Republike Hrvatske na sjednici Vijeća općina 26. lipnja
1991. i Društveno-političkog vijeća 26. lipnja 1991. donio je

## ODLUKU

### o potvrdi Odluke o neprimjenjivanju odredaba Zakona o parničnom postupku ("Službeni list SFRJ", br. 36/80, 69/82, 58/84, 74/87, 57/89, 20/90, 27/90 i 35/91) na teritoriju Republike Hrvatske

Potvrđuje se Odluka Vlade Republike Hrvatske ("Narodne novine",
br. 26/91) o neprimjenjivanju odredaba Zakona o parničnom postupku ("Službeni
list SFRJ", br. 4/77, 36/80, 69/82, 58/84, 74/87, 57/89, 20/90, 27/90,
35/91) na teritoriju Republike Hrvatske.

Klasa: 740-04/91-01/01

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-959
## Odluka o potvrdi Odluke o neprimjenjivanju odredaba Zakona o vojnim sudovima ("Službeni list SFRJ", br. 4/77 i 13/82) i Zakona o vojnom tužilaštvu ("Službeni list SFRJ", br. 4/77) na teritoriju Re

### NN 34/1991 (16.7.1991.), Odluka o potvrdi Odluke o neprimjenjivanju odredaba Zakona o vojnim sudovima ("Službeni list SFRJ", br. 4/77 i 13/82) i Zakona o vojnom tužilaštvu ("Službeni list SFRJ", br. 4/77) na teritoriju Re

# SABOR REPUBLIKE HRVATSKE

Na temelju članka 90. stavka 3. a u svezi s člankom 6. Ustavnog zakona
za provedbu Ustava Republike Hrvatske i člankom 35. Poslovnika Sabora Republike
Hrvatske, Sabor Republike Hrvatske na sjednici Vijeća općina 26. lipnja
1991. i Društveno-političkog vijeća 26. lipnja 1991, donio je

## ODLUKU

### o potvrdi Odluke o neprimjenjivanju odredaba Zakona o vojnim sudovima ("Službeni list SFRJ", br. 4/77 i 13/82) i Zakona o vojnom tužilaštvu ("Službeni list SFRJ", br. 4/77) na teritoriju Republike Hrvatske

Potvrđuje se Odluka Vlade Republike Hrvatske ("Narodne novine",
br. 26/91) o neprimjenjivanju odredaba Zakona o vojnim sudovima ("Službeni
list SFRJ", br. 4/77 i 13/82) i Zakona o vojnom tužilaštvu ("Službeni
list SFRJ", br. 4/77) na teritoriju Republike Hrvatske.

Klasa: 711-04/91-01/06

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-960
## Odluka o potvrdi Odluke o neprimjenjivanju Rješenja Ustavnog suda Jugoslavije o obustavi vršenja pojedinačnih akata i radnji poduzetih na temelju odredaba članka 236a. do 236o. Krivičnog zakona Republ

### NN 34/1991 (16.7.1991.), Odluka o potvrdi Odluke o neprimjenjivanju Rješenja Ustavnog suda Jugoslavije o obustavi vršenja pojedinačnih akata i radnji poduzetih na temelju odredaba članka 236a. do 236o. Krivičnog zakona Republ

# SABOR REPUBLIKE HRVATSKE

Na temelju članka 9c. stavka 3. a u svezi s člankom 6. Ustavnog zakonaza provedbu Ustava Republike Hrvatske i člankom 35. Poslovnika Sabora RepublikeHrvatske, Sabor Republike Hrvatske na sjednici Vijeća općina 26. lipnja1991. i Društveno-političkog vijeća 26. lipnja 1991. donio je

## ODLUKU

### o potvrdi Odluke o neprimjenjivanju Rješenja Ustavnogsuda Jugoslavije o obustavi vršenja pojedinačnih akata i radnji poduzetihna temelju odredaba članka 236a. do 236o. Krivičnog zakona Republike HrvatskeIV broj 50/1-91 od 24. travnja 1991. ("Službeni list SFRJ", br.37/91) na teritoriju Republike Hrvatske

Potvrđuje se Odluka Vlade Republike Hrvatske ("Narodne novine",br. 26/91) o neprimjenjivanju Rješenja Ustavnog suda Jugoslavije o obustavivršenja pojedinačnih akata i radnji poduzetih na temelju odredaba članka236a. do 236o. Krivičnog zakona Republike Hrvatske IV broj 50/1-91 od 24.travnja 1991. ("Službeni list SFRJ", br. 37/91) na teritorijuRepublike Hrvatske.

Klasa: 740-02/91-02/03

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-961
## Odluka o potvrdi Odluke o neprimjenjivanju odredaba Zakona o Službi društvenog knjigovodstva ("Službeni list SFRJ", br. 70/83, 16/86, 72/86, 74/87, 37/88, 61/88, 57/89, 79/90, 84/90 i 20/91) na teri

### NN 34/1991 (16.7.1991.), Odluka o potvrdi Odluke o neprimjenjivanju odredaba Zakona o Službi društvenog knjigovodstva ("Službeni list SFRJ", br. 70/83, 16/86, 72/86, 74/87, 37/88, 61/88, 57/89, 79/90, 84/90 i 20/91) na teri

# SABOR REPUBLIKE HRVA'TSKE

Na temelju članka 9c. stavka 3. a u svezi s člankom 6. Ustavnog zakona
za provedbu Ustava Republike Hrvatske i člankom 35. Poslovnika Sabora Republike
Hrvatske, Sabor Republike Hrvatske na sjednici Vijeća

udruženog rada 26. lipnja 1991, Vijeća općina 26. lipnja 1991. i Društveno-političkog
vijeća 26. lipnja 1991, donio je

## ODLUKU

### o potvrdi Odluke o neprimjenjivanju odredaba Zakona o Službi društvenog knjigovodstva ("Službeni list SFRJ", br. 70/83, 16/86, 72/86, 74/87, 37/88, 61/88, 57/89, 79/90, 84/90 i 20/91) na teritoriju Republike Hrvatske

Potvrđuje se Odluka Vlade Republike Hrvatske ("Narodne novine",
br. 29/91) o neprimjenjivanju odredaba Zakona o Službi društvenog knjigovodstva
("Službeni list SFRJ", br. 70/83, 16/86, 72/86, 74/87, 37/88,
61/88, 57/89, 79/90, 84/90 i 20/91) na teritoriju Republike Hrvatske.

Klasa: 470-02/91-01/09

Zagreb, 26. lipnja 1991.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Odluka, NN 34/1991-962
## Odluka o izuzimanju nekretnina od zabrane prijenosa prava raspolaganja

### NN 34/1991 (16.7.1991.), Odluka o izuzimanju nekretnina od zabrane prijenosa prava raspolaganja

# VLADA REPUBLIKE HRVATSKE

Temeljem članka 5. Zakona o zabrani prijenosa prava raspolaganja i korištenja
određenih nekretnina u društvenom vlasništvu na druge korisnike, odnosno
u vlasništvo fizičkih i pravnih osoba ("Narodne novine", broj
53/90), a povodom zahtjeva Stambene zadruge "Sava", Zagreb, Medveščak
74, Vlada Republike Hrvatske je na sjednici održanoj 5. srpnja 1991. donijela

## ODLUKU

### o izuzimanju nekretnina od zabrane prijenosa prava raspolaganja

I.

Izuzimaju se od zabrane prijenosa prava raspolaganja dio z. k. č. br.
491 površine 221 čhv, z. k. ul. br. 655, k. o. Grad Zagreb, a po novoj
izmjeri k. č. br. 3573 k. o. Črnomerec, PL 2518, kuća i dvorište u Zagrebu,
Ilica 158, uknjiženih kao općenarodna imovina - općina Črnomerec.

II.

Nekretnine iz točke I. ove odluke prenijete su u društveno vlasništvo
temeljem rješenja o konfiskaciji broj K-634/46 od 28. kolovoza 1946. godine,
donijetog sukladno Zakonu o potvrdi i izmjenama i dopunama Zakona o konfiskaciji
imovine i o izvršenju konfiskacije od 9. lipnja 1945. godine ("Službeni
list DFJ", br. 61/46).

III.

Na ime osiguranja za punu isplatu nadoknade prijašnjem vlasniku prema
Zaključku o osiguranju drugih nekretnina kao oblika naknade za oduzete
nekretnine Izvršnog vijeća Skupštine grada Zagreba, od 14. lipnja 1991.
godine, dati su:

- 1-sobni stan, kat 1, stan broj 2, površine 38,79 m2,

- garsonijera, kat 3, stan broj 8, površine 38,79 m2,

- garsonijera, mansarda, stan broj M-11, površine 27,87 m2,

- 2-sobni stan, kat 1, stan broj 3, površine 60,47 m2, sve u Zagrebu,
Ilica 157,

- 1-sobni stan, objekt B-2, ulaz 4, kat 1, stan broj 4, površine 40,40
m2, u Zagrebu, Vrtlarska 41,

- 1-sobni stan, objekt B-1, ulaz 1, kat 1, stan broj 4, površine 40,40
m2, u Zagrebu, Vrtlarska broj 47,

- 1-sobni stan, objekt S1-4, ulaz 4, kat 4, stan broj 18, površine 42,39
m2 u naselju Špansko-jug, Zagreb,

- poslovni prostor - lokal, u objektima Centra male privrede naselja
Savica - šanci, objekt M 5-I/21, prizemlje, broj lokala 2, 3, 4 i 5, površine
283,87 m2, Zagreb,

sa procijenjenom ukupnom tržišnom vrijednošču od 12,769.372,00 dinara.

Procijenjena tržišna vrijednost objekta i zemljišta iz točke I. ove
odluke iznosi 12,778.675,00 dinara. Novčanu razliku od ove vrijednosti
Stambena zadruga "Sava" položila je na poseban račun SDK Zagreb
i to u iznosu od 9.293,00 dinara.

IV.

Nekretnine iz točke I. ove odluke izuzimaju se od zabrane prijenosa
prava raspolaganja radi privođenja zemIjišta namjeni utvrđenoj uvjetima
uređenja prostora Izvršnog vijeća Skupštine općine Črnomerec klasa: 022-6/88-01/09
od 26. svibnja 1988. godine (izgradnja stambenog objekta s lokalima).

V.

Ova odluka stupa na snagu danom objave u "Narodnim novinama".

Klasa: 940-01/91-01/01

Urbroj: 5030119-91-30

Zagreb, 8. srpnja 1991.

Predsjednik

**Josip Manolić, v. r.**

Odluka, NN 34/1991-963
## Odluka o davanju suglasnosti na Statut "Fundacije Ivana Meštrovića"

### NN 34/1991 (16.7.1991.), Odluka o davanju suglasnosti na Statut "Fundacije Ivana Meštrovića"

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske ("Narodne
novine", broj 41/90) i članka 10. stavka 2. Zakona o "Fundaciji
Ivana Meštrovića" ("Narodne novine", broj 9/91), Vlada Republike
Hrvatske na sjednici održanoj 5. srpnja 1991. donijela je,

## ODLUKU

### o davanju suglasnosti na Statut "Fundacije Ivana Meštrovića"

Daje se prethodna suglasnost na Statut "Fundacije Ivana Meštrovića",
kojeg je utvrdio Upravni odbor "Fundacije Ivana Meštrovića" na
sjednici 14. lipnja 1991. godine.

Klasa: 612-05/91-01/03

Urbroj: 5030104-91-6

Zagreb, 5. srpnja 1991.

Predsjednik

**Josip Manolić, v. r.**

Odluka, NN 34/1991-964
## Izmjene i dopune izvoda iz odluka o stopama poreza koji se plaćaju iz osobnih dohodaka prema mjestu prebivališta radnika odnosno njegove porodice i zbrojne stope doprinosa koji se plaćaju prema sjediš

### NN 34/1991 (16.7.1991.), Izmjene i dopune izvoda iz odluka o stopama poreza koji se plaćaju iz osobnih dohodaka prema mjestu prebivališta radnika odnosno njegove porodice i zbrojne stope doprinosa koji se plaćaju prema sjediš

# OBJAVE

U svezi sa člankom 20. Zakona o primjeni propisa o rješavanju sukoba
republičkih odnosno pokrajinskih zakona na području poreza, doprinosa i
taksa ("Službeni list SFRJ", br. 47/83) Ministarstvo financija
objavljuje

## IZMJENE I DOPUNE IZVODA

### iz odluka o stopama poreza koji se plaćaju iz osobnih dohodaka prema mjestu prebivališta radnika odnosno njegove porodice i zbrojne stope doprinosa koji se plaćaju prema sjedištu isplatioca

U Izvodu iz odluka o stopama poreza koji se plaćaju iz osobnih dohodaka
prema mjestu prebivališta radnika odnosno njegove porodice i zbrojne stope
doprinosa koji se plaćaju prema sjedištu isplatioca ("Narodne novine",
br. 10/91, 20/91 i 23/91) u Tabeli A mijenjaju se pojedinačne i zbrojne
stope kako slijedi:

```
Tabela A

TOPE POREZA IZ OSOBNOG DOHOTKA RADNIKA
____________________________________________________________
Redni           Općina  Općinski        Republički      Zbrojna
broj                            porez           porez           stopa (3 + 4)
____________________________________________________________
1               2               3               4               5
____________________________________________________________
8. Cres - Lošinj                4,00            11,50           15,50
11. Čakovec                     3,80            11,50           15,30
60. Osijek                      8,61            11,50           20,11
98. Zabok                       4,00            11,50           15,50
____________________________________________________________
Napomena: Zbrojne stope poreza u ovom pregledu primjenjivat će se od osmog dana nakon objave u "Narodnim novinama".
```

Klasa: 410-03/91-01/01

Urbroj: 513-07-07/91-200

Zagreb, 3. srpnja 1991.

Ministar financija

**prof. dr. Marijan Hanžeković, v. r.**

Izmjene i dopune, NN 34/1991-971
## Rješenje o razrješenju dosadašnjih i o imenovanju novih članova Koordinacije Vlade Republike Hrvatske za unutarnju politiku

### NN 35/1991 (18.7.1991.), Rješenje o razrješenju dosadašnjih i o imenovanju novih članova Koordinacije Vlade Republike Hrvatske za unutarnju politiku

# VLADA REPUBLIKE HRVATSKE

Na osnovi članka 23. stavka 4. Zakona o Vladi Republike Hrvatske ("Narodne
novine", broj 41/90), Vlada Republike Hrvatske na sjednici održanoj
5. srpnja 1991. godine, donijela je sljedeće

## RJEŠENJE

### o razrješenju dosadašnjih i o imenovanju novih članova Koordinacije Vlade Republike Hrvatske za unutarnju politiku

I.

Funkcije člana Koordinacije Vlade Republike Hrvatske za unutarnju politiku
razrješuje se

g. MARTINA ŠPEGELJA i g. JOSIPA BOLJKOVCA.

II.

Članom Koordinacije Vlade Republike Hrvatske za unutarnju politiku imenuje
se

dr. ŠIME ĐODAN i dr. ONASIN CVITAN.

Klasa: 080-03/91-03/14

Urbroj: 50304/1-91-01

Zagreb, 8. srpnja 1991.

Predsjednik

**Josip Manolić, v. r.**

Rješenje, NN 35/1991-973
## Naredba

### NN 35/1991 (18.7.1991.), Naredba

# MINISTARSTVO PRAVOSUĐA I UPRAVE

Na temelju članka 160. stavka 1. alineje 3. i članka 2. stavka 2. Zakona
o upravi ("Narodne novine", br. 16/78, 50/78, 29/85, 48/85, 41/90
i 47/90), u svezi s člankom 17a. do 17d. Zakona o Vladi Republike Hrvatske
("Narodne novine", br. 41/90, 8/91 i 14/91), a pozivom na članak
130. Ustava Republike Hrvatske, ministar pravosuĐa i uprave u ime Vlade
Republike Hrvatske izdaje sljedeću

## NAREDBU

1. Raspušta se Skupština općine Petrinja, a odbornicima Općinske skupštine
prestaje mandat.

2. Danom raspuštanja Skupštine općine Petrinja razrješuje se i njezino
Izvršno vijeće.

3. Danom raspuštanja Općinske skupštine i razrješavanja Izvršnog vijeća
prestaje mandat predsjedniku Skupštine, potpredsjednicima Skupštine te
predsjedniku i članovima Izvršnog vijeća pa im istim danom prestaje radni
odnos.

4. U općini Petrinja imenovat će se posebnim rješenjem povjerenik Vlade
Republike Hrvatske (u daljnjem tekstu: povjerenik Vlade).

5. Povjerenik Vlade preuzima sve ovlasti, dužnosti i odgovornosti Skupštine
općine Petrinja i Izvršnog vijeća.

6. Povjerenik Vlade imenovat će dva pomoćnika od kojih jedan pomaže
povjereniku Vlade u stvarima gospodarstva i društvenih djelatnosti, a drugi
u stvarima državne uprave.

7. Povjerenik Vlade odgovara za svoj rad i djelovanje Vladi Republike
Hrvatske, a pomoćnici povjereniku Vlade.

8. Organi uprave i drugi državni organi u općini Petrinja nastavljaju
s radom pod neposrednim nadzorom povjerenika Vlade odnosno njegovih pomoćnika.

9. Povjerenik Vlade podnosi izvješće o svom radu i djelovanju Vladi
Republike Hrvatske najmanje jedanput mjesečno.

Vlada Republike Hrvatske može zahtijevati posebna izvješća i izvan tog
roka.

10. Uvjete za provedbu ove naredbe osigurava po potrebi Ministarstvo
unutarnjih poslova Republike Hrvatske.

11. Ova naredba stupa na snagu danom objave u "Narodnim novinama".

Klasa: 015-05/91-01/14

Urbroj: 514-01-91-1

Zagreb, 18. srpnja 1991.

Ministar pravosuđa i uprave

**prof. dr. Branko Babac, v. r.**

Naredba, NN 35/1991-977
## Rješenje o imenovanju povjerenika Vlade u općini Petrinja

### NN 35/1991 (18.7.1991.), Rješenje o imenovanju povjerenika Vlade u općini Petrinja

# MINISTARSTVO PRAVOSUĐA I UPRAVE

Na temelju točke 4. Naredbe klasa: 015-05/91-01/14, urbroj: 514-01-91-1
("Narodne novine", br. 35/91) a u svezi s člankom 17b. stavkom
3. Zakona o Vladi Republike Hrvatske ("Narodne novine", br. 41/90,
8/91 i 14/91), u ime Vlade Republike Hrvatske ministar pravosuđa i uprave
Republike Hrvatske donosi

## RJEŠENJE

### o imenovanju povjerenika Vlade u općini Petrinja

1. Za povjerenika Vlade Republike Hrvatske u općini Petrinja imenuje
se JOSIP VUIĆ.

2. Puvjerenik Vlade dužan je nastupiti danom primitka ovog rješenja.

3. Povjerenik Vlade imenovat će svoje pomoćnike bez odgađanja.

4. Ovo rješenje objavit će se u "Narodnim novinama".

Klasa: 015-05/91-01/14

Urbroj: 514-01-91-2

Zagreb, 18. srpnja 1991.

Ministar pravosuđa i uprave

**prof. dr. Branko Babac, v. r.**

Rješenje, NN 35/1991-978
## Odluka o usklađivanju mirovina od 1. ožujka 1991. i o najvišoj starosnoj i invalidskoj mirovini

### NN 35/1991 (18.7.1991.), Odluka o usklađivanju mirovina od 1. ožujka 1991. i o najvišoj starosnoj i invalidskoj mirovini

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 30. st. 1. i 4. Zakona o osnovnim pravima iz mirovinskog
i invalidskog osiguranja ("Službeni list SFRJ", br. 23/82, 75/85,
8/87, 65/87, 87/89, 44/90 i 11/91) i članka 6, točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", broj 58/90), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 25. lipnja
1991, donosi

## ODLUKU

### o usklađivanju mirovina od 1. ožujka 1991. i o najvišoj starosnoj i invalidskoj mirovini

1. Mirovine korisnika mirovine, koji su pravo na mirovinu ostvarili
do 1. ožujka 1991. i koje su povećane od 1. siječnja 1991. za 28,876%,
prema Odluci o usklađivanju mirovina od 1. siječnja 1991, i o najvišoj
starosnoj i invalidskoj mirovini ("Narodne novine", broj 33/91)
povećavaju se od 1. ožujka 1991. za 5,01%.

2. Mirovine korisnika mirovine, koji su pravo na mirovinu ostvarili
1. ožujka 1991. ili poslije toga dana, a koje nisu povećane za 28,876%,
povećavaju se od dana ostvarivanja prava za 35,333%.

3. Privremene mirovine, određene prema propisima Zakona o privremenoj
mirovini jugoslavenskih državljana koji su stekli pravo pri inozemnom nosiocu
socijalnog osiguranja, usklađuju se prema točki 1. ove odluke. Tako povećana
mirovina ne može biti veća od granične svote najnižega mirovinskog primanja.

4. Kao osnovica za povećanje mirovine prema toč. 1. i 3. ove odluke
uzima se mirovina koja je korisniku pripadala na dan 1. ožujka 1991, a
kao osnovica za povećavanje mirovina prema točki 2. ove odluke uzima se
mirovina koja je korisniku pripadala, odnosno pripada na dan ostvarivanja
prava na mirovinu.

5. Najviša starosna i invalidska mirovina od 1. ožujka 1991. iznosi
22.021,90 dinara.

6. Usklađivanje mirovina, prema ovoj odluci, obavit će se po službenoj
dužnosti, bez donošenja rješenja.

7. Isplata mirovina prema ovoj odluci izvršit će se kada za to budu
osigurana sredstva.

8. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 140-13/91-02/1769

Urbroj: 341-99-02/1-91

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1991-981
## Odluka o graničnoj svoti najnižega primanja od 1. ožujka 1991.

### NN 35/1991 (18.7.1991.), Odluka o graničnoj svoti najnižega primanja od 1. ožujka 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 92. st. 3. i 4. i članka 232. Zakona o mirovinskom
i invalidskom osiguranju ("Narodne novine", br. 26/83, 5/86,
42/87, 34/89, 57/89, 40/90 i 9/91), te članka 6. točke 12. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", broj 58/90), Upravni odbor Republičkog fonda mirovinskog
i invalidskog osiguranja radnika Hrvatske, na sjednici održanoj 25. lipnja
1991, donosi

## ODLUKU

### o graničnoj svoti najnižega primanja od 1. ožujka 1991.

1. Kao granična svota najnižega mirovinskog primanja, radi određivanja
zaštitnog dodatka uz mirovinu, određuje se od 1. ožujka 1991. svota od
3.562,80 dinara.

2. Kao granična svota najnižega mirovinskog primanja, radi određivanja
zaštitnog dodatka uz mirovinu, ostvarenu prema Zakonu o posebnim uvjetima
za stjecanje mirovine radnika zaposlenih u rudnicima ugljena ("Narodne
novine", br. 41/68 i 20/70) i Zakona o posebnim uvjetima za stjecanje
mirovine radnika zaposlenih u rudnicima ugljena na području Republike Hrvatske
("Narodne novine", broj 40/73), određuje se od 1. ožujka 1991.
svota od 4.682,60 dinara.

3. Prema graničnoj svoti najnižega mirovinskog primanja iz toč. 1. i
2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. Isplata utvrđene granične svote najnižega mirovinskog primanja prema
ovoj odluci, izvršit će se kada za to budu osigurana sredstva.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 140-13/91-01/1769

Urbroj: 341-99-02/1-91

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1991-982
## Odluka o visini minimalne mirovine od 1. ožujka 1991.

### NN 35/1991 (18.7.1991.), Odluka o visini minimalne mirovine od 1. ožujka 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavka 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90
i 9/91) i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 25. lipnja 1991, donosi

## ODLUKU

### o visini minimalne mirovine od 1. ožujka 1991.

1. Minimalna mirovina od 1. ožujka 1991. iznosi 5.505,50 dinara.

2. Isplata minimalne mirovine prema ovoj odluci izvršit će se kada za
to budu osigurana sredstva.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 140-13/91-01/1769

Urbroj: 341-99-02/1-91

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1991-983
## Odluka o usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. ožujka 1991.

### NN 35/1991 (18.7.1991.), Odluka o usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. ožujka 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na osnovi članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90
i 9/91) i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 25. lipnja 1991, donosi

## ODLUKU

### o usklađivanju naknada osobnoga dohotka u svezi s pravom na prekvalifikaciju ili dokvalifikaciju i naknada osobnoga dohotka u svezi s pravom na zaposlenje od 1. ožujka 1991.

1. Naknade osobnoga dohotka u svezi s pravom na prekvalifikaciju ili
dokvalifikaciju i naknade osobnoga dohotka u svezi s pravom na zaposlenje
(članak 52. stavak 1. toč. 1. i 2. Zakona o mirovinskom i invalidskom osiguranju)
koje osigurava i isplaćuje Republički fond mirovinskog i invalidskog osiguranja
radnika Hrvatske, ako osnovica za određivanje naknade nije utvrđena na
temelju osobnog dohotka iz godine 1991, koje su povećane od 1. siječnja
1991. za 28,876% prema Odluci o usklađivanju naknada osobnoga dohotka u
svezi s pravom na prekvalifikaciju ili dokvalifikaciju i naknadu osobnoga
dohotka u svezi s pravom na zaposlenje od 1. siječnja 1991. ("Narodne
novine", broj 33/91), povećavaju se od 1. ožujka 1991. za 5,01%.

2. Naknade osobnoga dohotka iz točke 1. ove odluke ostvarene 1. ožujka
1991. ili poslije toga dana, a koje nisu povećane za 28,876%, povećavaju
se od dana ostvarivanja prava za 35,333%.

3. Kao osnovica za povećanje naknada prema točki 1. ove odluke služi
svota naknade koja je invalidu rada pripadala na dan 1. ožujka 1991, a
kao osnovica za povećanje naknade prema točki 2. ove odluke služi svota
naknade koja je invalidu rada pripadala, odnosno pripada, na dan ostvarivanja
prava na naknadu.

4. Povećanje naknade iz točke 1. ove odluke obavit će se po službenoj
dužnosti, bez donošenja rješenja.

5. Isplata naknada povećanih prema ovoj odluci, izvršit će se kada za
to budu osigurana sredstva.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 140-13/91-01/1769

Urbroj: 341-99-02/1-91

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1991-984
## Odluka o usklađivanju doplatka za pomoć i njegu od 1. ožujka 1991.

### NN 35/1991 (18.7.1991.), Odluka o usklađivanju doplatka za pomoć i njegu od 1. ožujka 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na osnovi članka 76. stavka 4. i članka 123. Zakona o mirovinskom i
invalidskom osiguranju ("Narodne novine", br. 26/83, 5/86, 42/87,
34/89, 57/89, 40/90 i 9/91) i članka 6. točke 12. Statuta Republičkog fonda
mirovinskog i invalidskog osiguranja radnika Hrvatske ("Narodne novine",
broj 58/90), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 25. lipnja 1991, donosi

## ODLUKU

### o usklađivanju doplatka za pomoć i njegu od 1. ožujka 1991.

1. Puna svota doplatka za pomoć i njegu od 1. ožujka 1991. iznosi 2.354,00
dinara.

2. Smanjena svota doplatka za pomoć i njegu od 1. ožujka 1991. iznosi
1.774,80 dinara,

3. Slijepom korisniku obiteljske mirovine doplatak za pomoć i njegu
pripada u punoj svoti.

4. Za korisnika doplatka za pomoć i njegu iz članka 76 stavka 1. točke
3. Zakona o mirovinskom i invalidskom osiguranju, te korisnika invalidske
ili starosne mirovine, koji je pravo na taj doplatak stekao zbog sljepoće,
doplatak za pomoć i njegu od 1. ožujka 1991. iznosi 2.945,70 dinara.

5. U skladu s odredbama iz toč. 1. do 4. ove odluke, odredit će se,
po službenoj dužnosti, bez donošenja rješenja, pripadajuća nova svota doplatka
za pomoć i njegu svim korisnicima koji imaju pravo na taj doplatak na dan
1. ožujka 1991. ili su to pravo ostvarili nakon toga dana.

6. Isplatu doplatka za pomoć i njegu prema ovoj odluci izvršit će se,
kada za to budu osigurana sredstva.

7. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 140-13/91-01/1769

Urbroj: 341-99-02/1-91

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1991-985
## Odluka o uskIađivanju novčanih naknada za tjelesno oštećenje od 1. ožujka 1991.

### NN 35/1991 (18.7.1991.), Odluka o uskIađivanju novčanih naknada za tjelesno oštećenje od 1. ožujka 1991.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90
i 9/91) i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj 58/90), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 25. lipnja 1991, donosi

## ODLUKU

### o uskIađivanju novčanih naknada za tjelesno oštećenje od 1. ožujka 1991.

1. Novčane naknade za tjelesno oštećenje ostvarene do 1. ožujka 1991.
i povećane od 1. siječnja 1991. za 28,876% prema Odluci o usklađivanju
novčanih naknada za tjelesno oštećenje od 1. siječnja 1991. ("Narodne
novine", broj 33/91), povećavaju se od 1. ožujka 1991. za 5,01%.

2. Novčane naknade za tjelesno oštećenje ostvarene 1. ožujka 1991. ili
poslije toga dana a nisu povećane za 28,876% povećavaju se od 1. ožujka
1991, odnosno od dana ostvarivanja prava za 28,876% prema Odluci o usklađivanju
novčanih naknada za tjelesno oštećenje od 1. siječnja 1991. ("Narodne
novine", broj 33/91) i za 5,01% prema ovoj odluci.

3. Kao osnovica za usklađivanje novčanih naknada za tjelesno oštećenje
prema točki 1. ove odluke služi svota novčane naknade koja je korisniku
pripadala na dan 1. ožujka 1991, a kao osnovica za usklađivanje novčanih
naknada za tjelesno oštećenje prema točki 2. ove odluke služi svota novčane
naknade određena od osnovice za određivanje novčanih naknada koja je na
dan 1. siječnja 1991. iznosiIa 1.219,50 dinara.

4. Usklađivanje novčanih naknada za tjelesno oštećenje prema toč. 1.
i 2. ove odluke, obavit će se po službenoj dužnosti, bez donošenja rješenja.

5. lsplata novčanih naknada za tjelesno oštećenje povećanih prema ovoj
odluci, izvršit će se kada za to budu osigurana sredstva.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 140-13/91-01/1769

Urbroj: 341-99-02/1-91

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 35/1991-986
## Odluka o usklađivanju mirovina od 1. ožujka 1991.

### NN 35/1991 (18.7.1991.), Odluka o usklađivanju mirovina od 1. ožujka 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 30. stavka 3. Zakona o osnovnim pravima iz mirovinskog
i invalidskog osiguranja ("Službeni list SFRJ", br. 23/82, 75/85,
8/87, 65/87, 87/89, 44/90 i 11/91) i članka 6. točke 13. Statuta Republičkog
fonda mirovinskog i invalidskog osiguranja samostalnih privrednika Hrvatske
("Narodne novine", br 17/90 i 58/90), Upravni odbor Republičkog
fonda mirovinskog i invalidskog osiguranja samostalnih privrednika Hrvatske,
na sjednici održanoj 25. lipnja 1991, donosi

## ODLUKU

### o usklađivanju mirovina od 1. ožujka 1991.

1. Mirovine korisnika mirovine, koji su pravo na mirovinu ostvarili
do 1. ožujka 1991. i koje su povećane od 1. siječnja 1991. za 28,876%,
prema Odluci o usklađivanju mirovina od 1. siječnja 1991, povećavaju se
od 1. ožujka 1991. za 5,01%.

2. Mirovine korisnika mirovine, koji su pravo na mirovinu ostvarili
1. ožujka 1991. ili poslije toga dana, a koje nisu povećane za 28,876%,
povećavaju se od dana ostvarivanja prava za 35,333%.

3. Kao osnovica za povećanje mirovine prema točki 1. ove odluke uzima
se mirovina koja je korisniku pripadala na dan 1. ožujka 1991, a kao osnovica
za povećavanje mirovina prema točki 2. ove odluke uzima se mirovina koja
je korisniku pripadala, odnosno pripada na dan ostvarivanja prava na mirovinu.

4. Usklađivanje mirovina, prema ovoj odluci, obavit će se po službenoj
dužnosti, bez donošenja rješenja,

5. Isplata mirovina prema ovoj odluci izvršit će se kada za to budu
osigurana sredstva.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 142-14-91-23/1499

Urbroj: 342-22/01-91/1499

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 35/1991-987
## Odluka o graničnoj svoti najnižega mirovinskog primanja od 1. ožujka 1991.

### NN 35/1991 (18.7.1991.), Odluka o graničnoj svoti najnižega mirovinskog primanja od 1. ožujka 1991.

# REPUBLIČKI FOND MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE

Na osnovi članka 92. st. 1, 2. i 3. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89,
57/89, 40/90 i 9/91), te članka 6. točke 13. Statuta Republičkog fonda
mirovinskog i invalidskog osiguranja samostalnih privrednika Hrvatske ("Narodne
novine", br. 17/90 i 58/90), Upravni odbor Republičkog fonda mirovinskog
i invalidskog osiguranja samostalnih privrednika Hrvatske, na sjednici
održanoj 25. lipnja 1991, donosi

## ODLUKU

### o graničnoj svoti najnižega mirovinskog primanja od 1. ožujka 1991.

1. Kao granična svota najnižega mirovinskog primanja radi određivanja
zaštitnog dodatka uz mirovinu, određuje se od 1. ožujka 1991. svota od
2.441,30 dinara.

2. Prema graničnoj svoti najnižega mirovinskog primanja iz točke 1.
ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

3. Isplata utvrđene granične svote najnižega mirovinskog primanja prema
ovoj odluci, izvršit će se kada za to budu osigurana sredstva.

4. Ova odluka stupa na snagu osmoga dana od dana objave u "Narodnim
novinama", a primjenjuje se od 1. ožujka 1991.

Klasa: 142-14-91-23/1499

Urbroj: 342-22/01-91/1499

Zagreb, 25. lipnja 1991.

Predsjednik Upravnog odbora Republičkog fonda mirovinskog i
invalidskog osiguranja samostalnih privrednika Hrvatske

**dr. Stjepan Blažinkov, v. r.**

Odluka, NN 35/1991-988